OpenLLM-France/wikimedia huggingface dataset:
# Fantasporto

Fantasporto és un festival internacional de cinema fantàstic. Se celebra a Porto, és el festival de cinema més important de Portugal i un dels més importants del món en el seu gènere.
Nascut el 1981 com a Mostra de Cinema Fantástico, (Mostra de Cinema Fantàstic), el 1993 va adoptar el seu nom actual. El seu objectiu és la divulgació d'un bon i variat cinema fantàstic de totes les tendències i geografies.

## Gran Premi Fantasporto

El Grande Prémio Fantasporto és el major premis entregat al Festival Fantasporto i és presentat pel director com la millor pel·lícula del festival a la seva competició oficial.
| Any | Títol | Director | País |
| 1982 | The Redeemer | Kristo Papic | Yugoslavia |
| 1983 | Scanners | David Cronenberg | Canadà |
| 1984 | Le Dernier combat | Luc Besson | França |
| 1985 | En companyia de llops | Neil Jordan | Regne Unit |
| 1986 | Fuego eterno | Jose Angel Rebolledo | Espanya |
| 1987 | Defense of the Realm | David Drury | Regne Unit |
| 1988 | A Chinese Ghost Story | Ching Siu-tung | Hong Kong |
| 1989 | Monkey Shines | George Romero | Estats Units |
| 1990 | Black Rainbow | Mike Hodges | Regne Unit |
| 1991 | Henry: Portrait of a Serial Killer | John McNaughton | Estats Units |
| 1992 | Toto le héros | Jaco van Dormael | Bèlgica |
| 1993 | Braindead | Peter Jackson | Nova Zelanda |
| 1994 | Cronos | Guillermo del Toro | Mèxic |
| 1995 | Shallow Grave | Danny Boyle | Regne Unit |
| 1996 | Seven | David Fincher | Estats Units |
| 1997 | Bound | Germans Wachowski | Estats Units |
| 1998 | Retroactive | Louis Morneau | Estats Units |
| 1999 | Cube | Vincenzo Natali | Canadà |
| 2000 | Siam Sunset | John Polson | Austràlia |
| 2001 | Amores perros | Alejandro González Iñárritu | Mèxic |
| 2002 | Faust 5.0 | La Fura dels Baus | Espanya |
| 2003 | Intacto | Juan Carlos Fresnadillo | Espanya |
| 2004 | A Tale of Two Sisters | Ji-woon Kim | Corea del Sud |
| 2005 | Nothing | Vincenzo Natali | Canadà |
| 2006 | Frostbite | Anders Banke | Suècia |
| 2007 | El laberinto del fauno | Guillermo del Toro | Mèxic |
| 2008 | REC | Jaume Balagueró i Paco Plaza | Espanya |
| 2009 | Idiots and Angels | Bill Plympton | Estats Units |
| 2010 | Heartless | Philip Ridley | Regne Unit |
| 2011 | Zwart Water | Elbert Van Strien | Països Baixos |
| 2012 | Hell | Tim Fehlbaum | Alemanya |
| 2013 | Mama | Andy Muschietti | Espanya / Canadà |
| 2014 | Miss Zombie | Hiroyuki Tanaka | Japó |
| 2015 | Liza, a rókatündér | Károly Ujj Mészáros | Hongria |

## Referències

* ↑ http://www.mediadeskuk.eu/networking/events/2013-03/oporto-international-film-festival-fantasporto/%5BEnllaç+no+actiu%5D
* ↑ http://www.imdb.com/event/ev0000236/
* ↑ http://www.cinefania.com/festival/

## Vegeu també

* Festival Internacional de Cinema Fantàstic de Catalunya (també conegut com a Sitges Film Festival), des del 1968

## Enllaços externs

* Pàgina oficial del festival (portuguès) (anglès)
# Daley Thompson's Decathlon

Daley Thompson's Decathlon és un videojoc desenvolupat i llançat sota llicència per Ocean Software el 1984. Es va llançar arran de la popularitat de Daley Thompson després de les seves medalles d'or al decatló als Jocs Olímpics d'estiu de 1980 i 1984. Un segon joc, Daley Thompson's Super-Test, es va llançar l'any següent i el tercer títol, Daley Thompson's Olympic Challenge, es va llançar el 1988 coincidint amb els Jocs Olímpics d'Estiu de 1988.

## Joc

El jugador participa en els deu esdeveniments del decatló modern:
* Dia 1: 100 metres llisos, salt de llargada, llançament de pes, salt d'alçada i 400 metres llisos
* Dia 2: 110 metres tanques, perxa, llançament de disc, javelina i 1.500 metres
El jugador comença el joc amb tres vides; el no assoliment de l'estàndard mínim en un esdeveniment comporta la pèrdua d'una vida. La superació després de la darrera prova de 1500 metres fa que el joc torni al primer dia per repetir els esdeveniments amb criteris de qualificació més difícils.
Depenent de l'ordinador, la simulació de les curses fins a 400 metres es fa prement dues tecles (que representen la cama esquerra i la dreta) alternativament i el més ràpidament possible o movent el joystick d'un costat a un altre el més ràpid possible. El joc es va guanyar ràpidament una reputació entre els jugadors com a "assassí del joystick" a causa del constant i vigorós moviment del joystick requerit durant molts dels esdeveniments.
La versió Spectrum va ser el primer joc que va utilitzar Speedlock, un carregador ràpid a l'ordinador.

## Música

La banda sonora de la versió C64 del joc va ser composta per David Dunn. La música d'introducció, de Martin Galway, es basa en la peça de Música electrònica de 1978 "Rydeen" de Yellow Magic Orchestra (YMO).

## Recepció

Sinclair User va donar al joc una puntuació de 8/10. El joc va guanyar el premi al Millor Joc d'Arcade (global) de la revista Crash als Readers Awards de 1984 i va ser el Millor Joc d'estil Arcade de l'Any als Golden Joystick Awards.
El 2017, el joc es va col·locar a la llista dels "10 games that defined the ZX Spectrum" (10 jocs que van definir el ZX Spectrum" d'Eurogamer.

## Referències

* ↑ Bourne, Chris «Daley takes the gold» (en anglès). Sinclair User. EMAP, 01-11-1984. Arxivat de l'original el 23 febrer 2001 [Consulta: 25 desembre 2020]. Arxivat 23 de febrer 2001 a Wayback Machine.
* ↑ Eddy, Richard (en anglès) Crash, 44, 1987 [Consulta: 25 desembre 2020].
* ↑ «Daley takes the gold» (en anglès). Sinclair User. EMAP, 32, 01-11-1984, pàg. 26 [Consulta: 25 desembre 2020].
* ↑ «Crash Readers Awards 1984» (en anglès). Crash. Newsfield Ltd. [[[Ludlow (Anglaterra)|Ludlow]], Shropshire], 12, Nadal 1984, pàg. 96 [Consulta: 25 desembre 2020].
* ↑ «News» (en anglès). Computer & Video Games. EMAP, 44, 01-06-1985, pàg. 121 [Consulta: 25 desembre 2020].
* ↑ Mason, Graeme. «10 games that defined the ZX Spectrum» (en anglès). Eurogamer. Gamer Network, 09-04-2017. [Consulta: 25 desembre 2020].

## Enllaços externs

* Daley Thompson's Decathlon a MobyGames
* Daley Thompson's Decathlon Arxivat 2021-02-25 a Wayback Machine. a SpectrumComputing.co.uk
# Germanes (desambiguació)

«Germanes» té aquests significats:
* Germà en femení plural
* Germanes (pel·lícula), telefilm català
* Germanes (novel·la gràfica), novel·la gràfica de Raina Telgemeier
# Georges Sérès

Georges Sérès (Condòm, 6 d'abril de 1887 - Suresnes, 26 de juny de 1951) va ser un ciclista francès, professional des del 1905 al 1926. Es va especialitzar en el mig fons, en què va aconseguir un Campionat del Món i un Campionat d'Europa.
Els seus fills Arthur i Georges també van ser ciclistes professionals.

## Palmarès

* 1919
** Campió de França de Mig fons
* 1920
** Campió del Món de Mig fons
** Campió d'Europa de mig fons
** Campió de França de Mig fons
* 1921
** 1r als Sis dies de París (amb Oscar Egg)
* 1922
** Campió de França de Mig fons
** 1r als Sis dies de París (amb Émile Aerts)
* 1923
** Campió de França de Mig fons
* 1924
** 1r als Sis dies de París (amb Émile Aerts)
* 1925
** Campió de França de Mig fons

## Resultat al Tour de França

* 1905. Abandona
* 1906. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Golf d'Urabá

El golf d'Urabá és la zona més meridional del mar Carib i es troba a l'est de la frontera entre Panamà i Colòmbia. Es troba comprès dins el golf de Darién i és una petita llengua de mar que s'estén cap al sud, entre el cap Caribaná i el cap Tiburón, a la frontera entre Colòmbia i Panamà, i que inclou les costes de la ciutat portuària de Turbo. El delta del riu Atrato s'endinsa cap al golf.
La temperatura mitjana és de 28 °C i donades diferents condicions climàtiques i geològiques, entre elles els vents que procedeixen de l'oest, les serralades del Baudó i Darién, i l'enorme humitat relativa (entre 85 i 98%), en aquesta zona es registren les precipitacions pluviomètriques majors de tot el continent americà, superant-se amb escreix els 10.000 mm anuals.
A les seves ribes es troben les poblacions de Turbo, Necoclí i Acandí, i antigament la ciutat de Santa María la Antigua del Darién que fou el primer assentament europeu a Colòmbia.

## Referències

* 1 2 3 DD.AA.. «Golfo de Urabá». A: Golfos y bahías de Colombia. Bogotá: Banco de Occidente. ISBN 978-958-95504-2-7 [Consulta: 23 desembre 2012].
# Germán Ancochea Quevedo

Germán Ancochea Quevedo (Córdoba, 6 de maig de 1908 - Madrid, 12 de març de 1981) va ser un destacat matemàtic espanyol, acadèmic de la Reial Acadèmia de Ciències Exactes, Físiques i Naturals.

## Biografia

Els seus pares eren oriünds d'A Pobra de Trives, lloc on va retornar la seva mare després de la mort del seu pare quan ell comptava amb quatre anys. Va cursar els estudis primaris en el Col·legi Santa Leonor i d'ensenyament mitjà en l'Institut d'Ourense. La Llicenciatura de Ciències Exactes la va obtenir després de completar els seus estudis en la Universitat Central de Madrid; el 1930 va obtenir el «Premi Extraordinari de la Llicenciatura.»
Va presentar la seva tesi doctoral a París sota la direcció d'Élie Cartan, sobre «Espais de Finsler». Els seus resultats els va publicar l'any 1934 a la Revista Matemática Hispano-Americana, en dos articles titulats Derivaciones covariantes e identidades de Ricci en los espacios de Finsler i Invariantes de un hilado triple.
El 30 de gener de 1936 va ser nomenat catedràtic numerari de Geometria analítica de la Facultat de Ciències de la Universitat de La Laguna.
El 3 de juliol de 1936 va accedir a la Càtedra d'anàlisi matemàtica de la Facultat de Ciències de la Universitat de Salamanca. L'any 1942 fou nomenat vicedegà de la citada Facultat i posteriorment, el 25 d'octubre de 1945, Catedràtic d'Universitat de matemàtiques especials de primer i segon curs per a Químics en la Facultat de Ciències de la Universitat de Salamanca. I el 1947 va ser nomenat Catedràtic de geometria descriptiva de la Facultat de Ciències de la Universitat de Madrid, que va exercir fins a la seva jubilació l'any 1978. L'any acadèmic 1959-1960 va exercir com a professor de Matemàtiques a l'Escola de Física i Matemàtiques de la Universitat Central de Veneçuela.
El 7 de gener de 1956 fou elegit acadèmic de la Reial Acadèmia de Ciències Exactes, Físiques i Naturals, i hi va ingressar el 23 de novembre de 1966 amb el discurs Estructuras algebráicas.
La seva important labor científica, centrada en els camps de la Geometria diferencial, de l'àlgebra i de la geometria algebraica, va quedar reflectida a Sixto Ríos García en Algunos rasgos biográficos de D. Germán Ancochea, publicat el 1981. Quant a les seves publicacions, de les seves 29 treballs només 6 estan publicats en revistes espanyoles i els restants en revistes matemàtiques del més alt rang internacional.

## Obres

* Sobre el teorema fundamental de la Geometría proyectiva
* Le théorème de von Staudt en Géométrie projective quaternionienne
* Interpretación geométrica de la curvatura proyectiva de una curva plana
* Géométrie differentielle des singularités des courbes de l'espace projectif

## Referències

* ↑ Esquela al diari ABC
* ↑ Biografia Arxivat 2018-12-31 a Wayback Machine. al web de la RAC

## Enllaços externs

* Germán Ancochea, a documat
* Enrique Outerelo Domínguez (2009) Evolución histórica de la Licenciatura en Matemáticas (Exactas) en la Universidad Central Arxivat 2020-09-22 a Wayback Machine.. Facultad de Ciencias Matemáticas, UCM. ISBN 978-84-692-2421-2.
# Glen Rice

Glen Anthony Rice (Flint, Michigan, 28 de maig de 1967), jugador nord-americà de bàsquet de l'NBA retirat el 2004. Rice era un aler que la seva principal característica radicava en el seu llançament exterior de tres punts, no en va posseeix el novè millor registre en la història de la competició amb 1.559 triples convertits. Un fill seu, Glen Rice Jr., també és jugador de bàsquet.

## Trajectòria esportiva
### Universitat

Després d'acabar la seva formació d'institut en el Northwestern Community High School del seu Flint natal, Rice va jugar per la Universitat de Michigan durant el període 1985-1989, convertint-se en el màxim anotador històric del centre amb 2,442 punts anotats al llarg del seu periple de quatre anys. El 1989, i com a tancament a la seva carrera universitària abans d'ingressar a professionals, va conduir a Michigan cap al campionat nacional al mateix temps que va aconseguir un record NCAA de 184 punts en el Torneig Final, avui dia encara vigent.

### Professional

Triat en la quarta posició de la primera ronda del Draft de l'NBA de 1989 pels Miami Heat, franquícia en la qual va jugar durant sis temporades (1989-1994). En la seva setena temporada recala en els Charlotte Hornets, on també mostra un gran nivell anotador durant tres anys (1995-1998). És traspassat a Los Angeles Lakers, conjunt amb el qual guanya l'anell de campió després de la fi de la temporada 1999-00.
A partir d'aquí, ja veterà, comença a baixar el seu rendiment tant als New York Knicks (2000-2001) com als Houston Rockets (2001-2003), per finalment tancar la seva carrera disputant únicament 18 partits amb Los Angeles Clippers en la temporada 2003-04.

#### Equips

* Miami Heat (1990-1995)
* Charlotte Hornets (1995-1998)
* Los Angeles Lakers (1998-2000)
* New York Knicks (2000-2001)
* Houston Rockets (2001-2003)
* Los Angeles Clippers (2003-2004)

## Enllaços externs

* Estadístiques de Glen Rice Arxivat 2011-10-24 a Wayback Machine.
# Lufkin

Lufkin és una població dels Estats Units a l'estat de Texas. Segons el cens del 2008 tenia 36.830 habitants.

## Demografia

Segons el cens del 2000, Lufkin tenia 32.709 habitants, 12.247 habitatges, i 8.364 famílies. La densitat de població era de 473 habitants/km².
Dels 12.247 habitatges en un 32,9% hi vivien nens de menys de 18 anys, en un 49,4% hi vivien parelles casades, en un 14,7% dones solteres, i en un 31,7% no eren unitats familiars. En el 27,9% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,58 i el nombre mitjà de persones que vivien en cada família era de 3,17.
Per edats la població es repartia de la següent manera: un 27% tenia menys de 18 anys, un 10,6% entre 18 i 24, un 27,3% entre 25 i 44, un 20,1% de 45 a 60 i un 15,1% 65 anys o més.
L'edat mediana era de 34 anys. Per cada 100 dones de 18 o més anys hi havia 84,5 homes.
La renda mediana per habitatge era de 32.989 $ i la renda mediana per família de 40.591 $. Els homes tenien una renda mediana de 30.922 $ mentre que les dones 20.008 $. La renda per capita de la població era de 17.613 $. Aproximadament el 15% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lufkin». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Lufkin». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Luther

«Luther» té aquests significats:
# Gorehabba

El Gorehabba o Gore Habba és un festival o ritual hinduista, que culmina amb l'esquitxada mútua de fems de vaca entre els assistents. Aquest festival se celebra un dia després del Balipratipada del Divali, al petit poble de Gummatapura, a l'estat de Karnataka, prop del de Tamil Nadu, a l'Índia.

## Ritual

La cerimònia s'inicia a primera hora del matí, quan homes, dones i infants comencen a recollir fems de vaca d'arreu del poble i l'aboquen en un lloc predeterminat per aquest ús, situat al darrere del temple de Beerappa, una divinitat hinduista encarnació de Xiva, pròpia de la comunitat i casta dels kurumba. Més tard, nens i nenes mig nus recorren el poble recollint oli i mantega per oferir puja al temple. Posteriorment, recullen més oli i mantega i ofereixen puja al temple de Karappa, que es troba a un quilòmetre del temple de Beerappa. Un cop feta la puja, els vilatans tornen en processó. En el camí de tornada, una persona és designada com a chadikora (serp). Aleshores se li fixa un bigoti i una barba fets d'herbes, s'asseu sobre un ruc i es porta al temple en processó.
Després d'arribar al temple, es retiren el bigoti i la barba de la chadikora i són enterrats a la fossa on s'ha dipositat el munt de fem. A continuació, s'ofereix una puja al munt de fems de vaca i comença la diversió escatològica. El primer acte després de la puja és esquitxar de fems el sacerdot, considerat com el senyal per a poder començar a llençar-se excrements els uns als altres. Així mateix, cada persona del poble és empesa a la fossa i s'unta amb fems de vaca. Paral·lelament, milers de persones dels pobles del voltant es reuneixen per veure la cerimònia. Més tard, es fa una efígie de la chadikora i es porta a un turó proper anomenat Kondigekara Gudda per tal de ser cremada, juntament amb un pollastre. Els vilatans es netegen al llac, tornen al poble i adoren la chadikora. També es creu que participar en el joc d'esquitxades de fem de vaca cura la gent de tota mena de malalties, que és una de les raons per mantenir viva la tradició, fins i tot després de centenars d'anys.

## Referències

* 1 2 3 «Gorehabba» (en anglès). DiwaliFestival.org. Society for the Confluence of Festivals in India (SCFI). [Consulta: 12 abril 2013].
* ↑ Phadnis, Shekher. «A Strange Diwali Celebration» (en anglès). NavhindTimes.in, 16-10-2011. Arxivat de l'original el 28 gener 2012. [Consulta: 12 abril 2013].
* 1 2 «Dung-slingers aim at peace» (en anglès). DeccanHerald.com, 08-11-2010. [Consulta: 10 maig 2022].

## Enllaços externs

* ElTiempo.com - Vídeo del festival (castellà)
# Madrastra

Madrastra és la parella d'algú respecte als fills que aquest té d'un matrimoni anterior. La nova família és anomenada família reconstituïda. La paraula prové del llatí matrastra: segona dona del pare.
En l'antiguitat era usual a causa de les altes taxes de defunció de les dones durant el part i per la necessitat d'una persona que s'encarregués dels fills. Actualment, arran de la proliferació dels divorcis, la importància de la madrastra i la seva connotació positiva han augmentat.

## La madrastra malvada a l'imaginari popular

Les madrastres malvades i les sogres tenen en molts contes de fades el paper de la dolenta, la destructora de l'harmonia familiar i eren l'oposat de la mare bona. Molts contes de fades francesos i alemanys usen una forma de successió matrilineal, a través de la qual l'home es casa amb una princesa i, per tant, es converteix en príncep. La figura de la madrastra (malvada) és per a la psicologia analítica, en la tradició de Carl Gustav Jung, una forma de l'arquetip de la mare amb trets destructius.
El motiu de la madrastra malvada s'utilitza sovint als contes de fades, com per exemple a:
* La dona que mata el seu fillastre amb la rondalla:
    «La madrastra m'ha matat
    el pare m'ha menjat
    la Marieta m'ha arreplegat.»
hi ha moltes contes populars col·leccionat pels Germans Grimm i també per Charles Perrault, molts d'ells en els quals hi apareix una madrastra malvada:
* Germanet i germaneta
* Hansel i Gretel
* La Ventafocs
* La Blancaneu i els set nans
* Els tres petits homenets al bosc

## Referències

* ↑ «Madrastra». Gran Enciclopèdia Catalana. Barcelona: Grup Enciclopèdia Catalana.
* ↑ Bruguera i Talleda, Jordi; Fluvià i Figueras, Assumpta. «mare 1.6 madrastra». A: Diccionari etimològic. Barcelona: Enciclopèdia Catalana, 1996 (2004, 4a edició), p. 573. ISBN 9788441225169.
* ↑ Torellas, Roseta. «La dona que mata el seu fillastre». A: Valeri Serra i Boldú. Rondalles populars. Barcelona: L'Abadia de Montserrat, 1985, p. 110-113. ISBN 9788472026964.
Viccionari
# Madrassa Bou Inania de Fes

La madrassa Bou Inania (àrab: المدرسة البوعنانية, al-madrasa al-Būʿināniyya) és una madrassa edificada a Fes, al Marroc, entre 1350 i 1355 per al soldà Abu-Inan Faris (r. 1348-1358), sota la dinastia dels marínides. És l'única madrassa de la ciutat que té un minaret, i confrontava també botigues per permetre el seu finançament, així com vastes latrines, que testimonien el seu caràcter públic. En efecte, la madrassa funcionava com a escola i com a mesquita del divendres. Ara és un reclam turístic i és un dels pocs edificis religiosos islàmics marroquins oberts als no musulmans.

## Arquitectura

La madrassa estava situada a la ciutat, en un barri que feia d'unió entre la vella ciutat i les noves construccions marínides. El plànol general n'és irregular, a conseqüència de l'emplaçament, però s'hi respecta una certa simetria. L'entrada principal porta a un gran pati central, sobre el qual s'obren dues sales més petites aixoplugades per cúpules de fusta.
Al fons del pati, hi ha una sala d'oració composta de dues naus paral·leles a la qibla. Implica un únic mihrab, que surt del mur, i quatre columnes d'ònix. Aquesta sala és coberta per dues voltes de fusta.
Al voltant d'aquest complex principal, es despleguen les cel·les dels estudiants, accessibles a partir del vestíbul d'entrada pels passadissos estrets.
Com en tota construcció marínida, la decoració és particularment rica i fina. Tres materials hi són utilitzats majoritàriament: l'estuc, treballat en muqaranas, que adorna els arcs i els nínxols, la fusta esculpida amb motius complexos d'estrelles, o formant una imposant cornisa, i el mosaic en els revestiments.
La façana de la madrassa ha conservat un exemplar excepcional i molt complex de rellotge d'aigua, un sistema que permetia sobretot conèixer amb precisió les hores de pregària. Va ser construïda per Abu-Saïd (r. 1310-1331) i restaurada per Abu-Inan Faris.
# Gibosia needhami

Gibosia needhami és una espècie d'insecte plecòpter pertanyent a la família dels pèrlids.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Àsia: l'Índia.

## Referències

* ↑ Okamoto, 1912. Trans. Sapporo. Nat. Hist. Soc. 4:140.
* ↑ uBio (anglès)
* ↑ Klapálek, 1916. Cas. ces. Spol. ent. 13:62.
* ↑ Catalogue of Life (anglès)
* ↑ Plecoptera Species File (Version 1.1/4.0) (anglès)
* ↑ Checklist of Indian Stoneflies (Insecta: Plecoptera) (anglès)

## Bibliografia

* Illies, 1966. Das Tierreich 82:335.

## Enllaços externs

* Encyclopedia of Life (anglès)
* Perlidae Species Listing (anglès)
# Gouqi jiu

Gouqi jiu (xinès simplificat: 枸杞酒, pinyin: Gǒuqǐ Jiǔ, literalment 'licor de cambronera') és una beguda alcohòlica xinesa feta de baies de Lycium barbarum (gouqi en xinès), ingredient de la Medicina xinesa tradicional. La primera menció escrita data de la dinastia Han.
Hi ha tres tipus de gouqi jiu: Baijiu (destil·lat), Huangjiu (fermentat), i altres fetes de Lycium barbarum a més d'una cervesa de Lycium barbarum.

## Referències

* ↑ «Making wine elixirs in the TCM spirit», 24-12-2012. [Consulta: 17 abril 2021].
* ↑ «Còpia arxivada» (en chinese). Arxivat de l'original el 2015-10-01. [Consulta: abril 2014].